EkBass/fiwiki-20250220-pages-articles huggingface dataset:
Kacper Kozłowski (jalkapalloilija)

Kacper Szymon Kozłowski (s. 16. lokakuuta 2003 Koszalin) on puolalainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Brighton & Hove Albionia. Kozłowski edusti kotimaassaan Pogoń Szczeciniä. Hän pääsi edustusjoukkueessa ensimmäisen kerran Ekstraklasan otteluun toukokuussa 2019. Seuraavalla kaudella hän pelasi kolme pääsarjaottelua. Kaudella 2020–2021 hän pelasi 20 Ekstraklasa-ottelua, joissa 14 kertaa avauskokoonpanossa, ja teki maalin huhtikuussa 2021 Podbeskidzie Bielsko-Białaa vastaan. Kaudella 2021–2022 hän pelasi vuodenvaihteeseen saakka 16 pääsarjaottelua ja teki niissä kolme maalia. Kozłowski siirtyi tammikuussa 2022 englantilaisseura Brighton & Hove Albioniin. Hän pelasi kuitenkin loppukauden lainalla Belgian pääsarjassa Union SG:n joukkueessa. Hän pelasi yhdeksän liigaottelua, joissa hän pääsi kahdessa ottelussa avauskokoonpanoon. Kaudet 2022–2024 hän pelasi lainalla Alankomaiden Eredivisiessä pelaavassa Vitessessä. Avauskaudellaan hän pelasi 29 Alankomaiden pääsarjaottelua, joissa teki kaksi ja syötti viisi maalia. Kaudella 2023–2024 hän pelasi Eredivisiessä 30 ottelua, ja teki kolme maalia ja antoi viisi maalisyöttöä. Kozłowski on pelannut Puolan nuorisomaajoukkueissa. Hän pelasi Puolan A-maajoukkueessa ensimmäisen kerran maaliskuussa 2021 MM-karsintaottelussa Andorraa vastaan. Kesäkuussa 2021 hän pelasi kaksi ystävyysottelua. Saman kesän EM-kilpailuissa hänestä tuli EM-kisahistorian nuorin pelaaja, kun hän tuli 19. kesäkuuta Puolan toisessa alkulohko-ottelussa Espanjaa vastaan 55. minuutilla vaihdosta kentälle. Hän pelasi myös Puolan kolmannessa EM-alkulohko-ottelussa Ruotsia vastaan. Hän on pelannut heinäkuun 2024 alkupuolelle mennessä kuusi A-maaottelua. Viimeksi hän on pelannut maajoukkueessa lokakuussa 2021. == Lähteet == Luokka:Puolalaiset jalkapalloilijat Luokka:Vuonna 2003 syntyneet Luokka:Elävät henkilöt
Anthedon

Anthedon () voi viitata seuraaviin: * Anthedon, hahmo kreikkalaisessa mytologiassa * Anthedon, antiikin aikainen kaupunki Boiotiassa Kreikassa ** Anthidóna, nykyinen kylä Chalkídan kunnassa Euboian alueyksikössä Keski- Kreikan alueella Kreikassa * Anthedon, antiikin aikainen kaupunki Palestiinassa
Helmitinami

Helmitinami (Tinamus guttatus) on tinamien (Tinamidae) heimoon ja isotinamien (Tinamus) sukuun kuuluva lintulaji. Sen tieteellinen lajinimi guttatus merkitsee pilkukasta. == Tuntomerkit == Helmitinami kasvaa tavallisesti 32–36 senttimetrin mittaiseksi. Se on väritykseltään pääosin ruskea. Sillä on vaaleita täpliä siivissään ja ruumiinsa yläosassa. Lajilla on tummanharmaa pää. Kurkku on yleensä valkoinen, toisinaan kellanruskea, niska on ruskea ja tummien täplien peitossa. Sukupuolet ovat keskenään samannäköiset. : (ohje) == Levinneisyys ja elinympäristö == Helmitinamia tavataan alueellisesti yleisenä Kolumbian kaakkoisosissa ja Venezuelan eteläosissa, mistä sen levinneisyysalue jatkuu etelään Peruun, Ecuadoriin ja Bolivian pohjoisosiin, idässä levinneisyysalue ulottuu Brasilian koillisosiin. Sen elinympäristöä ovat trooppiset sademetsät. Lajia on arvioitu esiintyvän kaikkiaan 5 250 000 neliökilometrin laajuisella alueella. Sukukypsien helmitinamien määräksi on arvioitu 200 000–500 000 yksilöä. Kansainvälinen luonnonsuojeluliitto IUCN luokittelee sen silmälläpidettäväksi lajiksi. Vielä vuonna 2009 liitto luokitteli helmitinamin elinvoimaiseksi lajiksi. Linnun kannat ovat vähenemässä kiihtyvän metsäkadon ja osittain myös metsästyksen vuoksi. Vuoden 2011 arvion mukaan 25–29 prosenttia sen populaatioista häviää metsäkadon seurauksena seuraavien kolmen sukupolven aikana. == Ravinto ja elintavat == pienoiskuva|250px|Lajin munia. Orinocojoen yläjuoksulla helmitinamin lisääntymisaika sijoittuu maalis-huhtikuulle. Brasiliassa sen on havaittu syövän enimmäkseen muurahaisia ja siemeniä. == Lähteet == Luokka:Tinamilinnut
Aristarkhos

Aristarkhos (, ) voi viitata seuraaviin: * Aristarkhos Aleksandrialainen, unien tulkinnasta kirjoittanut * Aristarkhos Ateenalainen (toimi 411 eaa.), oligarkki, yksi Ateenan ”neljästäsadasta tyrannista” * Aristarkhos Khronografi, Ateenan varhaiskristillisestä ajasta kirjoittanut * Aristarkhos Samoslainen (n. 310–230 eaa.), tähtitieteilijä * Aristarkhos Samothrakelainen (n. 220–143 eaa.), grammaatikko * Aristarkhos Spartalainen (toimi 400 eaa.), sotilas * Aristarkhos Tegealainen (toimi n. 454 eaa.), tragediakirjailija * Aristarkhos, Antiokhos II:n hovissa toiminut lääkäri * Aristarkhos, tähtitieteilijä Aristarkhoksen mukaan nimetty kraatteri Kuussa == Lähteet ==
Super Bowl XL

Super Bowl XL oli järjestyksessään 40. Super Bowl ja NFL-kauden 2005 päätösottelu. Ottelu pelattiin Ford Fieldillä, Detroitissa. Ottelussa kohtasivat NFC:n voittaja Seattle Seahawks ja AFC:n voittaja Pittsburgh Steelers. Steelers voitti lukemin 21-10. ==Lähteet== * Super Bowl 40 Luokka:Vuoden 2005 urheilu Super Bowl 40
Diagoras

Diagoras () voi viitata seuraaviin: * Diagoras Meloslainen eli Diagoras Jumalaton (400-luku eaa.), sofisti ja runoilija * Diagoras Rhodoslainen (400-luku eaa.), nyrkkeilijä * Diagoras (200-luku eaa.?), lääkäri * Diagoras FC, kreikkalainen jalkapalloseura Ródoksen kaupungista
Gaius Memmius

Gaius Memmius voi viitata seuraaviin: * Gaius Memmius (100-luku eaa.), vuoden 111 eaa. kansantribuuni * Gaius Memmius (k. n. 49 eaa.), runoilija
Kratippos

Kratippos (, ) voi viitata seuraaviin: * Kratippos Ateenalainen (toimi n. 375 eaa.), historioitsija * Kratippos Pergamonlainen tai Mytileneläinen (ensimmäinen vuosisata eaa.), peripateettiseen koulukuntaan kuulunut filosofi
Jérémy Doku

Jérémy Doku (s. 27. toukokuuta 2002 Borgerhout) on belgialainen jalkapalloilija, pelipaikaltaan laitahyökkääjä, joka on edustanut Englannin Valioliigassa pelaavaa Manchester Cityä elokuusta 2023 lähtien. Hän on edustanut myös kotimaassaan Anderlechtia, sekä ranskalaista Stade Rennaisia. Doku pelasi Anderlechtin juniorijoukkueissa vuodesta 2012 lähtien ja nousi edustusjoukkueeseen kaudella 2018–2019. Hän pelasi Anderlechtissa vajaan kahden vuoden aikana 33 Jupiler Pro Leaguen ottelua, joissa hän teki viisi ja syötti seitsemän maalia. Lisäksi hän pelasi yhden pudotuspeliottelun. Hän siirtyi Liga 1:n Rennaisiin 26 miljoonalla eurolla lokakuussa 2020. Hän pelasi seurassa 75 Ranskan pääsarjaottelua, joissa hän teki kymmenen ja syötti seitsemän maalia. Hän pelasi kuusi ottelua Mestarien liigassa, neljä peliä Eurooppa-liigassa ja kaksi ottelua Konferenssiliigassa. Doku siirtyi Manchester Cityyn 60 miljoonan euron siirtosummalla elokuussa 2023. Avauskaudellaan hän pelasi 29 liigaottelua, joissa hän teki kolme maalia ja antoi yhdeksän maalisyöttöä Cityn voittaessa mestaruuden. Mestarien liigan seitsemässä ottelussa hän sekä teki että syötti yhden maalin. FA Cupin kuudessa ottelussa hän teki kaksi maalia, joista jälkimmäisen tappiollisessa loppuottelussa. Doku on pelannut useissa Belgian nuorisomaajoukkueissa. Hän pelasi alle 17-vuotiaiden EM-kilpailuissa kolme ottelua ja teki yhden maalin vuonna 2018 sekä viisi ottelua 2019. Hän pelasi Belgian A-maajoukkueessa ensimmäisen kerran syyskuussa 2020 Kansojen liigan ottelussa Tanskaa vastaan. Hän pelasi kesällä 2021 järjestetyissä EM-kilpailuissa avauskokoonpanossa otteluissa Suomea ja Italiaa vastaan. MM-kilpailuissa 2022 hän tuli vaihdosta kentälle Kroatia-ottelussa. EM-kilpailuissa 2024 hän pelasi avauskokoonpanossa Belgian kaikki neljä ottelua. Doku on syyskuun 2024 puoliväliin mennessä pelannut 28 A-maaottelua, joissa hän on tehnyt kaksi maalia: syyskuussa 2020 Kansojen liigan ottelussa Islantia ja maaliskuussa 2021 MM-karsintaottelussa Valko-Venäjää vastaan. Lisäksi hän on syöttänyt kymmenen maalia. == Lähteet == Luokka:Belgialaiset jalkapalloilijat Luokka:Vuonna 2002 syntyneet Luokka:Elävät henkilöt
Mariana

Mariana voi viitata seuraaviin: * Mariana, kaupunki Minas Geraisin osavaltiossa Brasiliassa * Mariana, antiikin aikainen kaupunki Korsikalla * etunimenä; ** Mariana, Maria Anna (1634–1696), Espanjan kuningas Filip IV:n puoliso, Espanjan sijaishallitsija 1665–1675 ** Mariana Alcoforado (1640–1723), portugalilainen nunna ja kirjailija ** Mariana Arceo (s. 1994), meksikolainen nykyaikainen viisiottelija ** Mariana Avitia (s. 1993), meksikolainen jousiampuja ja olympiamitalisti ** Mariana Constantin (s. 1960), romanialainen telinevoimistelija ja olympiamitalisti ** Mariana Dimitrova (1954–2005), bulgarialainen näyttelijä ** Mariana Duque Mariño (s. 1989), kolumbialainen tennispelaaja ** Mariana Enríquez (s. 1973), argentiinalainen toimittaja ja kirjailija ** Mariana González Oliva (s. 1976), argentiinalainen maahockeypelaaja ja olympiamitalisti ** Mariana Handler (s. 1980), ruotsalainen hiihtäjä ** Mariana Henriques (s. 1994), angolalainen uimari ** Mariana Klaveno (s. 1979), yhdysvaltalainen näyttelijä ** Mariana Larroquette (s. 1992), argentiinalainen jalkapalloilija ** Mariana Levy (1965–2009), meksikolainen näyttelijä ** Mariana Mazzucato (s. 1968), italialainen taloustieteilijä ** Mariana Pajón (s. 1991), kolumbialainen BMX-pyöräilijä, olympiavoittaja ja maailmanmestari ** Mariana Pereira Jaleca (s. 1997), portugalilainen jalkapalloilija ** Mariana Popova (s. 1978), bulgarialainen laulaja ** Mariana Secca, Maro (s. 1994), portugalilainen laulaja ja lauluntekijä.
Salustios

Salustios () tai Sallustius tai Salustius (lat.) voi viitata seuraaviin: * Salustios (300-luku), uusplatonilainen filosofi * Salustios Emesalainen (400-luku), kyynikkofilosofi * Gaius Sallustius Crispus (86–34 eaa.), historioitsija ja poliitikko * Gaius Sallustius Crispus nuorempi (1. vuosisata eaa./jaa.), historioitsijan sukulainen ja adoptoitu * Sallustius (300-luku), pretoriaaniprefekti ja oletettavasti vuoden 363 konsuli == Lähteet ==
Theodoretos

Theodoretos (, ) voi viitata seuraaviin: * Theodoretos Kyrrhoslainen (n. 393–458/466), teologi ja Kyrrhoksen piispa, tunnetumpi Theodoretos * Theodoretos Antiokialainen (k. 362), marttyyri ja pyhä
Theofilos

Theofilos (, ; joskus Teofilos, Teofilus) voi viitata seuraaviin: * Theofilos, Johannes Kastajan kuoleman jälkeen ylipappina Jerusalemissa toiminut henkilöWikisource: Josephus, Antiquities, kirja 18, luku 5.3 Wikisource: Josephus, Antiquities, kirja 19, luku 6.2 * Theofilos (813–842), Bysantin keisari 829–842 * Theofilos, historioitsija ja maantieteilijä * Theofilos, khronografi * Theofilos, maanviljelystä kirjoittanut * Theofilos, käsityöläinen, joka teki Aleksanteri Suuren kypärän * Theofilos (500-luku), oikeustieteilijä keisari Justinianuksen aikana * Theofilos Aleksandrialainen (300–400-luku), Aleksandrian piispa * Theofilos Antiokialainen (100-luku), apologeetti ja Antiokian piispa * Theofilos Ateenalainen, komediakirjailija * Theofilos Kesarealainen (toimi 198), Caesarean eli Kesarean piispa * Theofilos Presbyteeri (toimi n. 1070–1125), kirjailija * Theofilos Protospatharios, lääkäri * Teofilos III (s. 1952), Jerusalemin pyhän kaupungin ja koko Palestiinan patriarkka == Lähteet ==
Laulu (vuoden 2014 elokuva)

Laulu on Selma Vilhusen ohjaama ja käsikirjoittama suomalainen dokumenttielokuva vuodelta 2014. Elokuva on kansantieteellinen dokumentti vienalaisesta runonlaulannasta sekä henkilödokumentti Jussi Huovisesta. Hän on viimeinen suomalainen, joka on oppinut tuon taidon suullisena perimätietona. Elokuvassa seurataan sarjakuvataiteilija Hanneriina Moisseista, joka menee Huovisen runonlaulantaoppilaaksi. == Lähteet == Luokka:Vuoden 2014 suomalaiset elokuvat Luokka:Suomalaiset dokumenttielokuvat
Aleksandr Korneljuk

Aleksandr Korneljuk (, 28. kesäkuuta 1950 Baku, Azerbaidžanin SNT, Neuvostoliitto) on valko-venälainen yleisurheilija ja olympiamitalisti, joka kilpaili pikajuoksussa. Hän edusti aktiiviaikoinaan Neuvostoliittoa ja seuratasolla Moskovan Dynamoa. Korneljuk kasvoi Bakussa ja edusti vuoteen 1972 Dinamo Bakua ja sen jälkeen Moskovan Dynamoa. Ensimmäinen menestys tuli vuoden 1968 nuorten EM-kisoissa, joissa hän saavutti Neuvostoliiton pikaviestijoukkueen jäsenenä kultaa. Joukkueessa juoksi myös tuleva olympiavoittaja Valeri Borzov. Henkilökohtaisella 100 metrillä Korneljuk oli kolmas Borzovin voittaessa. Aikuisten kisoissa hän oli mukana ensimmäisen kerran Wienin EM-hallikisoissa talvella 1970, mutta ei edennyt vielä loppukilpailuun. Kesällä hän otti 100 metrillä ensimmäisen Neuvostoliiton mestaruuden ja oli Torinon kesäuniversiadeissa mukana pronssia saavuttaneessa Neuvostoliiton pikaviestijoukkueessa. Talven 1971 EM-sisähalleissa hän oli loppukilpailuissa sijoittuen 6:ksi. Kesän 1971 EM-kisoissa Helsingissä hän oli myös 100 metrin loppukilpailuissa sijoittuen 6:ksi Borzovin voittaessa. Kaudesta 1972 tuli Korneljukin uran paras, sillä hän saavutti EM-sisähalleissa Grenoblessa hopeaa 50 metrillä Borzovin voittaessa. Kesällä hän oli mukana Münchenin kesäolympialaisissa, joissa hän eteni 100 metrillä loppukilpailuun sijoittuen 4:ksi ajalla 10,36 voittajan ollessa jälleen Borzov. Pikaviestissä Neuvostoliiton joukkue Korneljuk, Vladimir Lovetski, Juris Silovs, Borzov saavutti hopeaa Yhdysvaltain voittaessa. Vaikka vuoden 1972 kaltaista menestystä ei enää Korneliukille tullut, oli hän edelleen Neuvostoliiton pikajuoksun ykkösnimiä. Kaudella 1973 hän saavutti toisen maansa mestaruuden 100 metrillä ja oli voittamassa Moskovan Dynamon joukkueessa maansa pikaviestimestaruuden. Heinäkuussa 1973 hän juoksi Moskovassa käsiajanotolla ennätysajan 10,0. Kaudella 1974 hän saavutti talven EM-hallikisoissa pronssia 60 metrillä Borzovin ottaessa jälleen mestaruuden. Kesän EM-kisoissa Roomassa hän eteni 100 metrillä jälleen loppukilpailuun sijoituksen ollessa 8. ja oli mukana 4:nneksi sijoittuneessa Neuvostostoliton pikaviestijoukkueessa. Seuraavien vuosien EM-kisoissa menestys oli hieman heikompi kuin aiemmin eli 1975 60 metrillä 6. ja 1976 5. Korneliuk opiskeli aluksi Bakussa paikallisessa liikutatieteellisessä yliopistossa ja jatkoi opiskelujaan Moskovassa Liikuntatieteellisessä yliopistossa. Uransa jälkeen Korneljuk siirtyi Valko- Venäjälle Minskiin ja on toiminut Valko-Venäjän yleisurheiluliiton puheenjohtajana. == Henkilökohtaiset ennätykset == Lähde: IAAF Viitattu 21.6.2021 * 100 m: 10,23 s (1972) ja 10,0 (1973) * 60 m (sisäradat): 6,65 (1974) == Lähteet == Luokka:Neuvostoliittolaiset pikajuoksijat Luokka:Neuvostoliittolaiset olympiamitalistit Luokka:Vuonna 1950 syntyneet Luokka:Elävät henkilöt
Punkaharjun kirjasto

Punkaharjun kirjasto on itäsavolaisen Savonlinnan kaupungin Punkaharjun taajamassa toimiva yleinen kirjasto. Kirjasto on Savonlinnan kaupunginkirjaston Savonrannan pitäjän lähikirjasto ja osa Lumme- kirjastokimppaa. Kirjastokimpan aineistot ovat kirjastokimppaan osallistuvien kuntien asukkaiden lainattavissa. Verkkokirjasto on toteutettu osana Lumme- kirjastojen palveluja. == Lähteet == Luokka:Suomen kunnan- ja kaupunginkirjastot Luokka:Savonlinnan rakennukset ja rakennelmat Luokka:Savonlinnan kulttuuri Luokka:Punkaharju
Keifuku-rautatiet

Keifuku-rautatiet () on japanilainen rautatieyhtiö, joka toimii etenkin Kioton kaupungissa. Se liikennöi kahta raitiovaunulinjaa Kioton pohjoisilla esikaupunkialueilla sekä Hieivuorelle johtavaa funikulaaria ja ilmaköysirataa. Keifukun raitiotielinjojen ja funikulaarin yhteispituus on 12,3 kilometriä, ja asemia niillä on 24 kappaletta. Raideliikenteen ohella yritys harjoittaa muun muassa kiinteistö- ja vapaa-ajan liiketoimintaa. Sen toinen merkittävä toiminta-alue Kioton lisäksi on Fukuin prefektuuri. Keifuku-rautatiet muodostaa yritysryhmän useiden muiden linja-autoliikennettä, kiinteistökehitystä ja vapaa-ajan toimintaa harjoittavien yritysten kanssa. Se on itse osa suurempaa Keihan-ryhmää, jonka pääyritys on Keihan-rautatiet. Yhtiöllä on 119 työntekijää. Sen pääkonttori sijaitsee Kioton kaupungin Nakagyōn suuralueella. == Historia == Keifuku-rautateiden juuret ovat vuonna 1888 perustetussa Kyōto dentō -sähköyhtiössä, joka harjoitti myös raideliikennettä. Arashiyaman sähköraitiotie (嵐山電車軌道, Arashiyama denshakidō), jota yritys nykyisinkin Kiotossa liikennöi, avattiin liikenteelle vuonna 1910. Kyōto dentōn raideliikenne erotettiin omaksi yrityksekseen 2. helmikuuta 1942, minkä jälkeen siihen yhdistettiin useita muita rautatieyhtiöitä: Kurama- sähkörautatie, Mikuni–Awara-sähkörautatie, Eiheiji-rautatie ja Maruoka- rautatie. 1940- ja 1950-luvuilla yritys laajensi toimintaansa myös linja- autoliikenteeseen ja huvipuistoihin. Yrityksen Fukuin prefektuurissa liikennöimiä rautatielinjoja on 1960-luvulta lähtien lakkautettu tai siirretty muille yrityksille muun muassa alueen väestön vähenemisen vuoksi. Eiheiji- linja ja osa Echizen-päälinjasta on kokonaan lakkautettu, kun taas Maruoka- linja ja jäljelle jäänyt osa Echizen-päälinjasta on siirretty Echizen- rautateiden omistukseen. Keifuku-rautatiet liikennöi aiemmin myös Eizan- päälinjaa ja Kurama-linjaa Kioton koillisosissa, mutta ne luovutettiin Eizan- rautateille vuonna 1986. == Linjat == Keifuku-rautatiet liikennöi kahta raitiotielinjaa, jotka liittävät turistikohteena suositun Arashiyaman alueen Kioton keskustaan ja pohjoisiin esikaupunkeihin. Nämä linjat tunnetaan yleisesti nimellä Randen (嵐電). Lisäksi yritys liikennöi Hieivuorelle johtavaa funikulaaria (叡山ケーブル, Eizan kēburu) ja riippuköysirataa (叡山ロープウェイ, Eizan rōpuwei). Symboli Linja Japaniksi Reitti Pituus (km) Arashiyama-päälinja 嵐山本線 Arashiyama–Shijō-Ōmiya 7,2 Kitano-linja 北野線 Katabiranotsuji–Kitano-Hakubaichō 3,8 – Eizan-funikulaari 鋼索線 (叡山ケーブル) Kēburu Yase–Kēburu Hiei 1,3 – Eizan- riippuköysirata 架空索道（叡山ロープウェイ） Rōpu Hiei–Hiei sanchō 0,5 == Lähteet == == Aiheesta muualla == *Yhtiön internetsivut Luokka:Japanilaiset rautatieyhtiöt Luokka:Kioto
SM-64 Navaho

North American SM-64 Navaho eli Projekti X-10 oli ensimmäisiä USAF:n yrityksiä pitkänmatkan strategiseksi ydinohjusaseeksi, joka suunniteltiin mannertenväliseksi. X-10 Navajoon pohjautuneen projektin toteutus alkoi nimellä B-64 (b=bomber) ja sijoittui 1950-luvun loppuun, jolloin se lakkautettiin (1958–1959). Sen sijaan Northrop SM-62 Snark toteutui.Astronautix.com Viitattu 23.6.2021. Ensilento tapahtui vuoden 1953 lopulla.Boeing.com Viitattu 23.6.2021. Ydinkärki (Mark 39 -ydinpommi tai W41/B41) oli megatonni-luokkaa (minimi: 3.8 MT). Suunniteltu kantama oli 6 500 km. Ohjus kykeni ainakin 2,2–2,3 Machin nopeuteen sekä 18–23 km lentokorkeuteen. Tosin tavoiteltu nopeus oli 3,0 Machin nopeus. Risteilyohjus lensi kahden ramjet-tyyppisten moottorien turvin, lisäksi se käytti niin sanottuja boosteri-raketteja (XLR-83). Suunnistustapa eli ohjuksen ohjautuksen menetelmä oli inertiasuunnistus.afmc.af.mil. Viitattu 23.6.2021. Hankesuunnitelma kuitenkin peruttiin myöhempänä, sillä vuoden 1958 loppuun kestäneet lentokokeet päätettiin lopettaa. Tuolloin oli kehitysohjelmalle kertynyt hintaa 700 miljoonaa dollaria. Ohjusohjelmassa kehitettyjä erillisiä osia pyrittiin hyödyntämään muissa elementeissä, kuten ohjuksen ohjausjärjestelmässä.fas.org, Viitattu 23.6.2021. Ohjustyypin valmistaja oli North American Aviation. Convairin eli nykyisen Lockheed-Martinin ballistinen SM-65 Atlas (IRBM) otti suuremman prioriteetin ja osallistui myös Yhdysvaltain NASA:n avaruusohjelmaan 1960-luvulla (muun muassa Atlas-Agena). ==Lähteet== Luokka: Yhdysvaltain ydinaseet Luokka: Yhdysvaltalaiset risteilyohjukset
The Kid Laroi

Charlton Kenneth Jeffrey Howard (s. 17. elokuuta 2003), taiteilijanimeltään The Kid Laroi, on australialainen rap-artisti- ja laulaja-lauluntekijä. Howard syntyi Sydneyssä, ja sai kiinnostuksensa hip hop- ja R&B-musiikkiin; äidiltään. Howard alkoi esiintyä 13-vuotiaana, ja julkaisi ensimmäisen EP- levynsä 14-vuotiaana vuonna 2018. Samana vuonna hän menestyi Triple-J Unearthed -kilpailun finalistina saaden kansallista huomiota. Hän solmi levytyssopimuksen Columbia Recordsin ja Grade A Productionsin kanssa vuonna 2019. Howard nousi alun perin suosioon osittain Juice Wrldin ansiosta, joka ohjasi häntä rap-kiertueella ja myöhemmin tehden hänen kanssaan yhteistyötä. Howard julkaisi ensimmäisen mixtapensa F*ck Love heinäkuussa 2020. Sen kappaleista ”Without You” ja Justin Bieberin kanssa tehty ”Stay” nousivat yhdysvaltalaisella Billboard Hot 100 -singlelistalla kymmenen myydyimmän singlen joukkoon. Elokuussa 2021 mixtape saavutti Yhdysvaltain albumilistan ensimmäisen sijan. == Diskografia == === Studioalbumit === * The First Time (2023) === Mixtapet === * F*ck Love (2020) === EP:t === * 14 with a Dream (2018) == Lähteet == Luokka:Hip hop -artistit Luokka:Australialaiset laulaja- lauluntekijät Luokka:Vuonna 2003 syntyneet Luokka:Elävät henkilöt
Jack Harlow

Jack Harlow (s. 13. maaliskuuta 1998) on yhdysvaltalainen rap-artisti- ja laulaja-lauluntekijä. Harlow syntyi Louisvillessä vuonna 1998. Hän aloitti räppäämisen ja riimien kirjoittamisen 12-vuotiaana. Opiskellessaan high schoolissa hän alkoi julkaisemaan kappaleita verkossa ja esiintymään paikallisesti. Hän siirtyi juhlimista ja hengailua koskevista kappaleista kohti erilaista tyyliä. Alueellinen huomio ja kiertueet kiinnittävät levy- yhtiöissä huomiota ja myöhemmin hän kirjoitti levytyssopimuksen Atlantic Recordsin alaisuudessa toimivan Generation Now'n kanssa. Harlowin esikoisalbumi,Thats What They All Say, julkaistiin joulukuussa 2020. == Diskografia == === Studioalbumit === * * * === Mixtapet === * * * * * * === EP:t === * * ' == Lähteet == Luokka:Yhdysvaltalaiset hip hop -artistit Luokka:Yhdysvaltalaiset laulaja-lauluntekijät Luokka:Vuonna 1998 syntyneet Luokka:Elävät henkilöt
Simonsalo

Simonsalo on asuinalue Siilinjärvellä. Se sijaitsee Siilinjärven kirkonkylän keskustan koillispuolella. Simonsalossa on Teboil ja grillikioski. Luokka:Siilinjärven kylät ja alueet
Fredrik Kristoffer Tawast

Fredrik Kristoffer (Christoffer) Tawast (23. elokuuta 1848 Viipuri – 25. kesäkuuta 1905 Viipuri) oli suomalainen virka- ja valtiopäivämies.Geni: Fredrik Christoffer Tawast Viitattu 22.6.2021. Tawastin vanhemmat olivat Fredrik Tawast ja Johanna Vilhelmina Hagelberg, ja puolisot Maria Matilda Hahl (k. 1896) ja Alma Johanna Matilda Hahl. Tawast oli virkamies, joka toimi muun muassa lennätinvirkailijana, lennätinaseman päällikkönä ja kuvernementin sihteerinä, samoin kuin kruununnimismiehenä. Virkatehtävistä hän erosi vuonna 1904.Adelsvapen-wiki: Adliga ätten Tawast nr 64, TAB25 Viitattu 22.6.2021. Tawast oli aatelissäädyssä edustaja valtiopäivillä 1900.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. ==Lähteet== Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1848 syntyneet Luokka:Vuonna 1905 kuolleet
John Axel Henrik Wahren

John (Johan) Axel Henrik Wahren (3. toukokuuta 1867 Mäntsälä – 1. heinäkuuta 1930 Helsinki) oli suomalainen tilanomistaja ja valtiopäivämies.Geni: John Axel Henrik Wahren Viitattu 22.6.2021. Wahrenin vanhemmat olivat Johan Wilhelm Wahren ja Hilda Antoinette Maria Sohlberg ja puolisot Sigrid Sofia Helena Wasastjerna ja Bertha Procopé. Agronomi, tilanomistaja Wahren oli aatelissäädyssä edustaja valtiopäivillä 1894, 1897, 1899 ja 1900.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, s. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, s. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. ==Lähteet== Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1867 syntyneet Luokka:Vuonna 1930 kuolleet
Isotooppilääketiede

Isotooppilääketiede on lääketieteen erikoisala, jossa käytetään radioaktiivisia merkkiaineita tautien diagnosointiin ja hoitoon. Isotooppilääketieteessä radioaktiiviset isotoopit liitetään lääkeaineisiin ja näin syntynyttä merkkiainetta kutsutaan radiolääkkeeksi. Isotooppilääketieteeseen liittyvät erilaiset elimistön kuvantamismenetelmät, joissa kuva muodostetaan elimistön sisällä säteilevän isotoopin avulla ja eroaa esim. röntgentutkimuksesta, jossa säteily tulee elimistön ulkopuolelta. Lisäksi isotooppilääketieteelliset kuvantamismenetelmät (isotooppikuvaukset) eroavat radiologiasta siinä, että kuvantamisen painopiste on elimistön toiminnassa eikä anatomiassa. Tästä syystä isotooppikuvausta kutsutaan fysiologiseksi kuvantamiseksi. Yksifotoniemissiotomografia (SPECT) ja positroniemissiotomografia (PET) ovat kaksi yleisintä isotooppikuvausmenetelmää. Isotooppikuvauksessa potilaalle annetaan kudokseen hakeutuvaa radioaktiivista merkkiainetta (radiolääkettä), jonka puoliintumisaika on lyhyt. Yleisin isotooppitutkimuksissa käytetty isotooppi on teknetiumin metastabiili-isotooppi 99 (Tc-99m), joka lähettää 140 kiloelektronivoltin tavanomaista gammasäteilyä. Kehoon kertynyt merkkiaine jakautuu eri tavoin kudoksen ja tautiprosessin mukaan. Merkkiaineen lähettämää säteilyä mitataan yleensä gammakameralla, positroniemissiolaitteilla (SPECT ja PET) tai näiden ja tietokonetomografia-laitteiden yhdistelmillä. Isotooppilääketieteen kehitys alkoi maailmalla 1920-luvulla, jolloin ensimmäisen kerran käytettiin radioaktiivista merkkiainetta lääketieteellisessä tutkimuksessa. Suomessa radionuklidien käyttö diagnostiikassa aloitettiin 1950-luvulla ja se yleistyi vuosikymmenen lopulla. 1960-luvun alkupuolella isotooppidiagnostiikka otettiin yleisesti käyttöön Suomen sairaaloissa. == Katso myös == *Gammakuvaus *Radiologia *Yksifotoniemissiotomografia (SPECT) *Positroniemissiotomografia (PET) == Lähteet == == Aiheesta muualla == *Säteilyturvakeskus (STUK): Helinä Korpela, Isotooppilääketiede (pdf) Radiologia Luokka:Lääketieteen erikoisalat
Rabbe Wladimir Wrede

Rabbe Wladimir (Vladimir) Wrede (20. toukokuuta 1846 Anjala – 16. tammikuuta 1903 Arrajoen kartano, Nastola) oli suomalainen vapaaherra, sotilas, tilanomistaja ja moninkertainen valtiopäivämies.Geni: Rabbe Vladimir Wrede af Elimä Viitattu 22.6.2021. Wrede kävi Haminan kadettikoulun ja paashikoulun Pietarissa ja tuli 1865 vänrikkinä sotapalvelukseen Käkisalmen krenatöörirykmenttiin. Vuonna 1868 hänet siirrettiin Suomen kaartinpataljoonaan, sotapalveluksesta Wrede erosi 1869 ja toimi sitten maanviljelijänä. Wrede oli aatelissäädyssä edustaja valtiopäivillä 1877–1878, 1882, 1885, 1891, 1894, 1897, 1899 ja 1900.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, s. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, s. 1489-1493.Förteckning öfver Finlands till landtdagen i Helsingfors år 1885 församlade Ridderskap och Adel. Protokoll förda hos Finlands Ridderskap och Adel vid Landtdagen 1885. Tredje häftet. Helsingfors: Hufvudstadsbladets Tryckeri, 1886, s. 1419-1424.Förteckning öfver Finlands till landtdagen i Helsingfors år 1891 församlade Ridderskap och Adel. Protokoll förda hos Finlands Ridderskap och Adel vid Landtdagen 1891. Tredje häftet. Helsingfors: Helsingfors Central-Tryckeri, 1891, s. 1467-1472.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, s. 1537-1544.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, s. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, s. 207-215.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. ==Lähteet== Luokka:Suomalaiset upseerit Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1846 syntyneet Luokka:Vuonna 1903 kuolleet
Edgar Rafael Örnhjelm

Edgar Rafael Örnhjelm (26. maaliskuuta 1867 Piikkiö – 24. lokakuuta 1952 Helsinki) oli suomalainen merikapteeni ja virka- valtiopäivämies.Geni: Edgar Rafael Örnhjelm Viitattu 22.6.2021. Örnhjelmin vanhemmat olivat Carl Theodor Örnhjelm ja Emilia Aurora Lovisa Malmgren ja puoliso vuodesta 1899 Linda Konstantia Afrodite Waenerberg. Insinööri Axel Theodor Örnhjelm oli hänen veljensä. Edgar Rafael Örnhjelm suoritti merikapteenin tutkinnon Turussa 1867 ja toimi sitten luotsi- ja ja satamalaitosten palveluksessa useilla eri paikkakunnilla aina vuoteen 1934 asti, mutta myös liikemiehenä. Luotsilaitoksen palveluksessa hän yleni alikapteeniksi. Örnhjelm osallistui Suomen sisällissotaan 1918, siirtyen reserviin komentajakapteenina 1919.Adliga ätten Örnhielm nr 1064, TAB14 Viitattu 22.6.2021. Örnhjelm oli aatelissäädyssä edustaja valtiopäivillä 1900.Förteckning öfver Finlands till landtdagen i Helsingfors år 1900 församlade Ridderskap och Adel. Protokoll förda hos Finlands Ridderskap och Adel vid Landtdagen år 1900. Tredje häftet. Helsingfors: Helsingfors Centraltryckeri, 1900, s. 1117-1125. ==Lähteet== Luokka:Suomalaiset merikapteenit Luokka:Suomen suuriruhtinaskunnan virkamiehet Luokka:Suomalaiset virkamiehet Luokka:Suomalaiset liikemiehet Luokka:Suomen sisällissodan valkoiset Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1867 syntyneet Luokka:Vuonna 1952 kuolleet
Joachim Maass

Joachim Maass (1901 Hampuri, Saksa – 1972 New York, Yhdysvallat) oli saksalainen kirjailija. Hän asui vuodesta 1933 maanpaossa Yhdysvalloissa ja toimi sotavuosina saksalaisen kirjallisuuden professorina. Maass kuvaa kahdessa romaanissaan Hampuria. Hänen pääteoksensa on 1952 ilmestynyt Der Fall Gouffe. ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1901 syntyneet Luokka:Vuonna 1972 kuolleet
Hugh MacDiarmid

Hugh MacDiarmid, oik. Christopher Murray Grieve, (11. elokuuta 1892 Langholm, Dumfriesshire, Skotlanti – 9. syyskuuta 1978 Edinburgh, Skotlanti) oli skotlantilainen runoilija. Hän oli 1900-luvun alkupuolen Skotlannin kirjallisuuden renessanssin keskeinen hahmo. MacDiarmid opiskeli Edinburghin yliopistossa ja oli useiden lehtien päätoimittaja. Hän oli politiikassa mukana vasemmistossa. Hän kirjoitti paitsi englanniksi, myös skotlanninenglanniksi. Hän hyödynsi skotlantilaisia kansanballadeja. Runoissa on tekopyhyyden kritiikkiä. ==Lähteet== ==Aiheesta muualla== Luokka:Skotlantilaiset runoilijat Luokka:Vuonna 1892 syntyneet Luokka:Vuonna 1978 kuolleet
Radiolääke

Radiolääke on radioisotoopilla merkitty merkkiaine, yleensä elimistön biomolekyyli (radio tracer) tai lääkeaine (radiopharmaceutical). Radiolääkkeet annetaan potilaalle yleensä suonensisäisesti joitakin poikkeuksia lukuun ottamatta. Radiolääke hakeutuu antamisen jälkeen kohdekudokseen sen mukaan, mistä kemiallisesta yhdisteestä on kyse. Radiolääkkeen isotoopin hajoamisen seurauksena potilaan kohdekudoksesta emittoituu gammasäteilyä, jota mitataan gamma- tai PET-kameralla.18F-Fluorideoksiglukoosi (FDG) on radiolääke, jota käytetään yleisesti lääketieteellisessä PET- kuvantamisessa. == Katso myös == *Gammakuvaus *Radiologia *Isotooppilääketiede *Yksifotoniemissiotomografia (SPECT) *Positroniemissiotomografia (PET) == Aiheesta muualla == *Säteilyturvakeskus (STUK): Helinä Korpela, Isotooppilääketiede (pdf) Radiologia
Annamaria Giotto

Annamaria Giotto (4. syyskuuta 1915 Venetsia – 20. kesäkuuta 2021 Bergamo) oli italialainen koripalloilija ja Euroopan mestari. Giotto voitti Italian naisten maajoukkueessa Euroopan mestaruuden Italian-kotikisoissa 1938, jotka olivat historian ensimmäiset naisten Euroopan-mestaruuskilpailut. Kyseinen Euroopan mestaruus on vuoteen 2022 mennessä ainoa Italian naisten voittama. Giotto teki pisteitä jokaisessa neljässä pelaamassaan ottelussa ja oli joukkueensa paras pisteidentekijä. Hän oli myös Italian naisten pääsarjan parhaita pisteidentekijöitä 1930-luvun lopulla ennen uransa lopettamista vuonna 1939. Giotto kuoli Bergamossa 105-vuotiaana 20. kesäkuuta 2021.https://nuovavenezia.gelocal.it/sport/2021/06/21/news/addio-a-giotto- campionessa-europea-nel-1938-a-roma-dove-fu-la-topscorer-fondo-l-audax-lascio- venezia- nel-1939-1.40416226https://www.fip.it/news.aspx?IDNews=12756https://www.fip.it/news.aspx?IDNews=13583 == Lähteet == Luokka:Italialaiset koripalloilijat Luokka:Yli satavuotiaiksi eläneet italialaiset Luokka:Vuonna 1915 syntyneet Luokka:Vuonna 2021 kuolleet
Koripallon naisten Euroopan-mestaruuskilpailut 1938

Vuoden 1938 koripallon naisten Euroopan-mestaruuskilpailut pelattiin Italiassa 12.–16. lokakuuta viiden maajoukkueen voimin. Kyseessä oli historian ensimmäinen koripallon naisten EM-lopputurnaus. Italia voitti sarjamuotoisena pelatussa turnauksessa mestaruuden, joka on vuoteen 2022 mennessä maan ainoa. Hopeaa saavutti Liettua ja pronssia Puola.todor66.com == Sijoitukset == thumb|250px|Kuva Italia–Liettua-ottelusta. # # # # # == Lähteet == * Women Basketball I European Championship 1938 Rome (ITA) - 12-16.10 Winner Italy todor66.com === Viitteet === == Aiheesta muualla == * 1938 European Championship for Women FIBA Archive Luokka:Koripallon Euroopan- mestaruuskilpailut Luokka:Vuoden 1938 koripallo Luokka:Italian koripallo Luokka:Rooman urheilu
Kotivinkki

Kotivinkki on A-lehdet Oy:n julkaisema aikakauslehti. Kotivinkin aiheita ovat sisustus, ruoanlaitto, leivonta, tee itse -ideat, viherkasvit, ihmissuhteet ja psykologinen hyvinvointi. Myös kosmetiikka on mukana joka numerossa. Lehden päätoimittaja on Tytti Kontula. Luokka:Suomalaiset sisustuslehdet
Alexandru Macedonski

Alexandru Macedonski (1854 Craiova, Valakia – 1920 Bukarest, Romania) oli romanialainen kirjailija. Macedonskin isä oli upseeri ja sittemmin sotaministeri. Isänsä tavoin Macedonski vastusti monarkiaa, ja hänet pidätettiin mielipiteidensä vuoksi. Macedonskin esikoisrunokokoelma Prima verba ilmestyi 1872. Lehtikirjoituksissaan hän vastusti vaikutusvaltaisen kirjallisuusseuran Junimean edustamaa suuntausta ja joutui konflikteihin. Toinen runokokoelma Poezii ilmestyi 1882. Hän asui Pariisissa 1884–1912 ja loi yhteyksiä kirjallisiin piireihin. Romanian kirjallisuudessa hän edusti sittemmin symbolismia, modernismia ja parnassolaisuutta. Proosatuotannossaankin hän oli kokeileva. Hän kirjoitti myös ranskaksi. ==Lähteet== ==Aiheesta muualla== Luokka:Romanialaiset kirjailijat Luokka:Vuonna 1854 syntyneet Luokka:Vuonna 1920 kuolleet
Ivo

Ivo tai IVO voi tarkoittaa seuraavia: * IVO, Imatran Voima Oy * Ivo tai Iivo, miehen etunimi ==Sukunimi== * Lêdo Ivo (1924–2012), brasilialainen toimittaja ja kirjailija Luokka:Luettelot henkilöistä sukunimen mukaan
Ford 5000

Ford 5000 on Ford Motor Companyn takavetoinen traktorimalli, jota valmistettiin vuosina 1968–1975. Se on sinivalkoinen maataloustraktori. Traktori sekä sen 4-sylinterisellä nestejäähdyttimellä varusteltu 69 hevosvoiman moottori soveltui Euroopan maatiloille. == Tekniikka == Vaihteita Fordissa on kahdeksan eteen ja kaksi taakse. Ne eivät ole synkronoituja vaihteita. Moottorissa on nestejäähdytys ja polttoainetta mahtuu polttoainesäiliöön noin 75 litraa. Ford 5000-traktoreita on dieselmoottorisina ja bensiinimoottorisina. Moottori on joko diesel- tai bensiinimoottori, Fordin oma 4-sylinterinen Ford 3.8L. Traktorissa on 4x2 WD-alusta. Hydrauliikan paine on 176 baaria ja se tuottaa minuutissa noin 22,7 litraa. Nostolaitehydrauliikka on mekaaninen. == Lähteet == == Aiheesta muualla == 5000
Seleeniheksafluoridi

Seleeniheksafluoridi (SeF6) on seleenin ja fluorin muodostama epäorgaaninen molekyyliyhdiste. Yhdistettä voidaan käyttää sähkötekniikan sovellutuksissa. ==Ominaisuudet, valmistus ja käyttö== Huoneenlämpötilassa seleeniheksafluoridi on väritöntä kaasua. Yhdiste ei liukene veteen, mutta hydrolysoituu hyvin hitaasti veden vaikutuksesta. Seleeniheksafluoridi on inerttiä eli reagoimatonta tavanomaisissa olosuhteissa. Seleeniheksafluoridi on myrkyllistä ja altistuminen voi aiheuttaa yskää, hengityksen vaikeutumista ja pahoinvointia Viitattu 22.6.2021. Seleeniheksafluoridia valmistetaan kuumentamalla seleenin ja fluorin seosta. :Se + 3 F2 → SeF6 Seleeniheksafluoridia voidaan käyttää sähköeristekaasuna. ==Lähteet== Luokka:Fluoridit Luokka:Seleeniyhdisteet
Dominik Livaković

Dominik Livaković (s. 9. tammikuuta 1995 Zadar) on kroatialainen jalkapalloilija, pelipaikaltaan maalivahti. Hän on edustanut kotimaassaan NK Zagrebia ja Dinamo Zagrebia sekä elokuusta 2023 alkaen Turkissa Fenerbahçea. Hän on pelannut Kroatian ykkösliigassa 297 ottelua vuodesta 2012 alkaen. Hän on voittanut Dinamo Zagrebin joukkueessa Kroatian-mestaruuden vuosina 2018, 2019, 2020, 2021, 2022 ja 2023 sekä Kroatian cupin vuosina 2018 ja 2021. Hän on pelannut Mestarien liigassa 16 ottelua ja Eurooppa-liigassa 29 ottelua. Kaudella 2023–2024 hän pelasi Turkin Superliigassa 34 ottelua ja Konferenssiliigassa kuusi ottelua. Livaković on pelannut Kroatian nuorisomaajoukkueissa. Hän pelasi Kroatian A-maajoukkueessa ensimmäisen kerran tammikuussa 2017 ystävyysottelussa Chileä vastaan. Hän oli vaihtopelaajana MM- kilpailuissa 2018 Kroatian saavuttaessa hopeaa. Kesällä 2021 pelatuissa EM- kilpailuissa ja loppuvuoden 2022 MM-kilpailuissa hän oli joukkueen ykkösmaalivahti. MM-kilpailuissa 2022 Kroatia joutui kahdessa ensimmäisessä pudotuspelissään rangaistuspotkukilpailuun, ja Livaković torjui neljännesvälieräottelussa kolme Japanin neljästä rangaistuspotkusta ja puolivälieräottelussa yhden Brasilian kolmesta maalia kohti tulleesta rangaistuspotkusta (yksi meni ohi). Kroatia saavutti MM-turnauksessa pronssia. Livaković on toukokuun 2024 loppuun mennessä pelannut 52 A-maaottelua. == Lähteet == Luokka:Kroatialaiset jalkapallomaalivahdit Luokka:Vuonna 1995 syntyneet Luokka:Elävät henkilöt
Autoradiografia

Autoradiografiassa biomolekyylien rakenneosasiin, kuten proteiinien aminohappoihin ja nukleiinihappojen nukleotideihin liitetään radioaktiivisia atomeja (radioisotooppeja). Tutkimuskohteen leimatut rakenneosat voidaan jäljittää solussa tai kudoksessa sen radioaktiivisuuden perusteella. Radioaktiivisina nuklideina autoradiografiassa käytetään yleensä suhteellisen matalaenergisiä beeta-säteilijöitä, kuten 3H, 35S ja 32P. Autoradiografiassa radioaktiivista ainetta sisältävä solu- tai kudosnäyte tai leike kuvataan röntgenfilmille, jossa nähdään radioaktiivisen aineen hajoamisessa syntyvä säteily (esim. beeta- tai gammasäteily). Autogradiografiakuva (radiogrammi) voidaan saada aikaan myös digitaalisena kuvana (digitaalinen autoradiografia) tuikekaasunilmaisimien tai fosforilevykuvantamismenetelmien avulla. == Aiheesta muualla == *Suomen virtuaaliyliopisto, Solunetti: Autoradiografia Luokka:Solubiologia Luokka:Radioaktiivisuus
Lukáš Masopust

Lukáš Masopust (s. 12. helmikuuta 1993 Božejov) on tšekkiläinen jalkapalloilija, pelipaikaltaan oikealla laidalla pelaava keskikenttäpelaaja. Hän on tammikuusta 2019 alkaen edustanut Tšekin jalkapalloliigassa pelaavaa Slavia Prahaa. Hänen aiempia seurojaan ovat Vysočina Jihlava ja Jablonec. Hän on pelannut kauden 2020–2021 loppuun mennessä Tšekin liigassa 214 ottelua, joissa hän on tehnyt 33 maalia. Hän voitti Tšekin-mestaruuden vuosina 2019, 2020 ja 2021 sekä Tšekin Cupin vuosina 2019 ja 2021. Vuoden 2019 cupin loppuottelussa Baník Ostravaa vastaan hän teki joukkueensa toisen maalin. Masopust on pelannut Mestarien liigassa kuusi ottelua ja Eurooppa-liigassa 20 ottelua, joista kolme Jablonecin joukkueessa. Masopust on pelannut Tšekin alle 20- ja alle 21-vuotiaiden maajoukkueissa. Hän pelasi kaksi ottelua alle 21-vuotiaiden EM-kilpailuissa 2015. Hän pelasi Tšekin A-maajoukkueessa ensimmäisen kerran maaliskuussa 2018 ystävyysottelussa Kiinaa vastaan. Hän on kesän 2021 EM-kilpailujen päättyessä pelannut 27 A-maaottelua ja tehnyt niissä kaksi maalia: syyskuussa 2019 EM-karsintaottelussa Montenegroa ja kesäkuussa 2021 ystävyysottelussa Albaniaa vastaan. EM-kilpailuissa hän pelasi avauskokoonpanossa joukkueensa kaikissa viidessä ottelussa. == Lähteet == Luokka:Tšekkiläiset jalkapalloilijat Luokka:Vuonna 1993 syntyneet Luokka:Elävät henkilöt
Meidän Mökki

Meidän Mökki on A-lehtien julkaisema aikakauslehti. Meidän Mökki -lehden aiheita ovat suomalainen mökkielämä, saunominen, puuhastelu ja nikkarointi, puutarhanhoito ja muut mökkiharrastukset. Joka numerossa on runsaasti ajankohtaisia sisustus-, kunnostus-, talous-, pihanhoito- ja tee se itse -vinkkejä. Luokka:Suomalaiset sisustuslehdet
Korokiat

Korokiat (Corokia) on Argophyllaceae-heimoon kuuluva pienehkö kasvisuku. Sukuun kuuluu kuusi lajia sekä yksi risteymälaji. Toisinaan korokiat on erotettu omaksi heimokseen Corokiaceae. Korokiat kasvavat luonnossa Australian itäosissa, Uudessa-Seelannissa sekä Lord Howen ja Tubuain saarilla. Korokioita myydään puutarhakaupoissa toisinaan kummituspuun nimellä. == Lajeja == * Corokia buddleioides * Corokia carpodetoides * Corokia collenettei * Corokia cotoneaster * Corokia macrocarpa * Corokia whiteana * Corokia × virgata – isokorokia eli korokia (C. buddleioides × cotoneaster) == Lähteet == == Aiheesta muualla == * Finto: Kassu – Kasvien suomenkieliset nimet: Corokia * Global Biodiversity Information Facility (GBIF): Corokia Luokka:Asterales
Kimmo Klemola

Kimmo Klemola (s. 1965 Hattula) on lappeenrantalainen kaupunginvaltuutettu, tekniikan tohtori ja energia-alan yrittäjä. Klemola on Etelä-Karjalan vihreiden puheenjohtaja sekä vihreiden puoluevaltuuskunnan jäsen ja Suomen luonnonsuojeluliiton Etelä-Karjalan piirin varapuheenjohtaja. Klemola pyrki eduskuntaan vuosina 2015 ja 2019, mutta ei tullut valituksi. Klemola on koulutukseltaan tekniikan tohtori. Hän teki öljynjalostusta käsittelevän väitöskirjansa Teknillisessä korkeakoulussa vuonna 1998. Klemola on toiminut tutkijana, opettajana ja professorina Teknillisessä korkeakoulussa ja Lappeenrannan teknillisessä yliopistossa. Klemola kehittää omassa yrityksessään elinkaarimalleja energiantuotannon, teollisuuden ja liikenteen ympäristövaikutusten arvioimiseksi. Klemolan yritys Cleanfi Oy on tehnyt esimerkiksi Äänekosken biotuotetehtaan yhteyteen rakennetun biokaasulaitoksen kasvihuonekaasutaseen analyysin. ==Lähteet== Luokka: Lappeenrannan kaupunginvaltuutetut Luokka: Vihreän liiton poliitikot Luokka: Suomalaiset insinöörit Luokka:Suomalaiset yrittäjät Luokka: Vuonna 1965 syntyneet Luokka:Elävät henkilöt
Tomáš Souček

Tomáš Souček (s. 27. helmikuuta 1995 Havlíčkův Brod) on tšekkiläinen jalkapalloilija, pelipaikaltaan puolustava keskikenttäpelaaja. Hän on pituudeltaan 192-senttimetrinen. Hän on tammikuusta 2020 alkaen, ensimmäiset puoli vuotta lainasopimuksella, edustanut Englannin Valioliigassa pelaavaa West Ham Unitedia. Kotimaassaan hän edusti Slavia Prahaa sekä lyhyillä lainasopimuksilla Viktoria Žižkovia ja Slovan Libereciä. Souček on pelannut Tšekin jalkapalloliigassa 126 ottelua ja tehnyt niissä 31 maalia. Englannin Valioliigassa hän on vuoden 2024 loppuun mennessä pelannut 176 ottelua ja tehnyt niissä 31 maalia. Kaudella 2020–2021 hän pelasi täydet minuutit West Hamin kaikissa 38 valioliigaottelussa ja teki niissä kymmenen maalia, millä hän oli joukkueen paras maalintekijä yhdessä Michail Antonion kanssa. Souček voitti Tšekin-mestaruuden kaudella 2018–2019 ja pelasi myös Slavia Prahan mestaruuskausilla 2016–2017 ja 2019–2020 joukkueessa vaikkakaan ei enää mestaruuden varmistuessa. Hän voitti Tšekin Cupin vuosina 2018 ja 2019. Vuoden 2019 cupin loppuottelussa Baník Ostravaa vastaan hän teki rangaistuspotkusta joukkueensa ensimmäisen maalin. Hän voitti Konferenssiliigan West Hamissa kaudella 2022–2023 ja pelasi muun muassa molemmissa välierissä ja loppuottelussa täyden ajan. Souček pelasi Slaviassa Mestarien liigassa kuusi ottelua, joissa hän teki kaksi maalia, ja Eurooppa-liigassa 16 ottelua, joissa hän teki myöskin kaksi maalia. West Hamissa hän on pelannut Eurooppa-liigassa 21 ottelua, joissa hän on tehnyt kolme maalia, ja Konferenssiliigassa yhdeksän ottelua. Souček on pelannut Tšekin nuorisomaajoukkueissa. Hän pelasi kolmessa ottelussa täydet minuutit alle 21-vuotiaiden EM-kilpailuissa 2017. Hän pelasi Tšekin A-maajoukkueessa ensimmäisen kerran marraskuussa 2016 ystävyysottelussa Tanskaa vastaan. Hän on vuoden 2024 loppuun mennessä pelannut 77 A-maaottelua ja tehnyt niissä 14 maalia: marraskuussa 2017 ystävyysottelussa Islantia, syyskuussa 2018 ystävyysottelussa Venäjää, syyskuussa 2019 EM- karsintaottelussa Montenegroa ja marraskuussa 2020 Kansojen liigan ottelussa Slovakiaa vastaan, kolme maalia maaliskuussa 2021 MM-karsintaottelussa Viroa vastaan, marraskuussa 2021 ystävyysottelussa Kuwaitia vastaan, maaliskuussa 2022 ystävyysottelussa Walesia vastaan, loka-marraskuussa 2023 EM- karsintaotteluissa Färsaaria, Puolaa ja Moldovaa vastaan, kesäkuussa 2024 EM- kilpailujen alkulohko-ottelussa Turkkia vastaan sekä syyskuussa 2024 Kansojen liigan ottelussa Ukrainaa vastaan. Kesän 2021 EM-kilpailuissa Souček pelasi täydet minuutit joukkueensa kaikissa viidessä ottelussa ja syötti 2–0-maalin ensimmäisessä alkulohko-ottelussa Skotlantia vastaan. EM-kilpailuissa 2024 hän oli joukkueensa kapteeni ja pelasi täydet minuutit joukkueensa kaikissa kolmessa ottelussa, joista viimeisessä hän teki maalin. == Lähteet == Luokka:Tšekkiläiset jalkapalloilijat Luokka:Vuonna 1995 syntyneet Luokka:Elävät henkilöt
Tomáš Holeš

Tomáš Holeš (s. 31. maaliskuuta 1993) on tšekkiläinen jalkapalloilija, pelipaikaltaan puolustava keskikenttäpelaaja. Hän on kotimaassaan edustanut Hradec Královéa, Jablonecia ja kesästä 2019 alkaen Slavia Prahaa. Hän on vuoden 2024 loppuun mennessä pelannut Tšekin jalkapalloliigassa 265 ottelua ja tehnyt niissä 20 maalia. Hän on voittanut Tšekin liigamestaruuden vuosina 2020 ja 2021 sekä Tšekin Cupin vuonna 2021, jolloin hän oli loppuottelusta sivussa loukkaantumisen vuoksi, ja 2023, jolloin hän oli loppuottelussa joukkueensa kapteeni. Holeš on pelannut Tšekin alle 21-vuotiaiden maajoukkueessa. Hän pelasi Tšekin A-maajoukkueessa ensimmäisen kerran syyskuussa 2020 Kansojen liigan ottelussa Skotlantia vastaan. Hän on vuoden 2024 loppuun mennessä pelannut 34 A-maaottelua, joissa hän on ollut 29 kertaa avauskokoonpanossa. Ensimmäisen maaottelumaalinsa hän teki lokakuussa 2020 ystävyysottelussa Kyprosta vastaan. Toisen maalinsa hän teki kesän 2021 EM-kilpailujen neljännesvälieräottelussa, ja samassa ottelussa hän syötti Tšekin toisen maalin sen voittaessa Alankomaat 2–0. Holeš tuli EM-turnauksessa ensimmäisessa alkulohko-ottelussa vaihdosta kentälle ja pelasi loput ottelut avauskokoonpanossa. Hän pelasi EM-kilpailuissa 2024 täyden peliajan Tšekin kaikissa kolmessa ottelussa. == Lähteet == Luokka:Tšekkiläiset jalkapalloilijat Luokka:Vuonna 1993 syntyneet Luokka:Elävät henkilöt
Compton Mackenzie

Compton Mackenzie, alk. Edward Montague Compton, (1883 West Hartlepool, Durham, Englanti – 1972 Edinburgh, Skotlanti) oli englantilaissyntyinen skotlantilainen kirjailija. Hän asui Skotlannissa vuodesta 1928 ja oli Skotlannin kansallispuolueen perustajia. Mackenzie oli Glasgow'n yliopiston rehtori 1931–1934. Mackenzie julkaisi yli sata romaania, lisäksi näytelmiä ja elämäkertoja. Niitä sävyttää skotlantilainen kansallishenki. Hän sai aatelisarvon 1952. ==Suomennetut teokset== * Viskiä, viskiä (Whisky Galore), suom. Jouko Linturi, Helsinki: Tammi 1952 ==Lähteet== ==Aiheesta muualla== Luokka:Englantilaiset kirjailijat Luokka:Skotlantilaiset kirjailijat Luokka:Vuonna 1883 syntyneet Luokka:Vuonna 1972 kuolleet